Пол Верлен
Зима

Превод от френски: Гео Милев, 1922

chitanka.info

Сред унилий блясък

на простор безкраен

белий сняг незнаен

свети като пясък.

Тръпен лъч не пращат

медни небесата.

Сякаш че се ражда

в миг и мре луната.

Дъбове старинни

плуват като сиви

облаци в мъгливи

далнини пустинни.

Тръпен лъч не пращат

медни небесата.

Сякаш че се ражда

в миг и мре луната.

Врани кръвожадни,

и вий, вълци бледни! —

посред вихри ледни

де блуждайте гладни?

Сред унилий блясък

на простор безкраен

белий сняг незнаен

свети като пясък.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.